Lapin käräjäoikeus

Lapin käräjäoikeus on yksi Suomen 20 käräjäoikeudesta. Lapin käräjäoikeudella on kansliat Kemissä ja Rovaniemellä sekä lisäksi seuraavat istuntopaikat: Inari (Ivalo), Kittilä, Sodankylä ja Utsjoki. Lapin käräjäoikeus kuuluu Rovaniemen hovioikeuden tuomiopiiriin. Lapin käräjäoikeuden toimialueeseen kuuluvat Enontekiö, Inari, Kemi, Kemijärvi, Keminmaa, Kittilä, Kolari, Muonio, Pelkosenniemi, Pello, Posio, Ranua, Rovaniemi, Salla, Savukoski, Simo, Sodankylä, Tervola, Tornio, Utsjoki ja Ylitornio. Lapin käräjäoikeuden tuomiopiiri maaoikeusasioissa on edellä mainittujen kaupunkien ja kuntien lisäksi Kainuun maakunnan kunnat sekä Kuusamo, Pudasjärvi ja Taivalkoski. Yrityssaneerauksissa ja ulosottovalitusasioissa Oulun käräjäoikeuden tuomiopiiri käsittää myös Lapin käräjäoikeuden tuomiopiirin.

Lapin käräjäoikeuden laamanni on toukokuusta 2023 alkaen Janika Kaski.

Lähteet 

Suomen käräjäoikeudet
Lapin maakunta